Ազատամարտիկներն այս տարվա իրենց վերջին հանրահավաքում բավական հավակնոտ հայտարարություններ արեցին` խոստանալով, որ եթե իրենց պահանջները չկատարվեն, փետրվարին իրենք ավելի գործնական կլինեն: Նրանք պահանջում էին կարգի բերել երկիրը` արդարություն հաստատելով և մասնավորապես` ցրելով, իրենց բնորոշմամբ, Ընտրական օրենսգրքի խախտումներով ձևավորված Ազգային ժողովը և նոր ընտրություններ անցկացնել: Ի՞նչն է ազատամարտիկներին վստահություն ներշնչում, որ իրենց պահանջներն իսկապես լուրջ կընդունվեն, առավել ևս` կկատարվեն: Այս մասին է զրույցը ազատամարտիկների հանրահավաքները մշտապես վարող Սուրեն ՍԱՐԳՍՅԱՆԻ հետ: